ROMANIA

JUDEŢUL MUREŞ Vizat, COMUNA ACĂȚARI

PRIMAR Secretar general Jozsa Ferenc

**P R O I E C T D E H O T Ă R Â R E**

pentru aprobarea cuantumului și Regulamentului privind criteriile de acordare a finanţării nerambursabile din bugetul local al comunei Acățari pentru unitățile de cult.

  Primarul comunei Acăţari;

Văzând referatul de aprobare a Primarului comunei Acățari nr.2436 /2025 , și raportul compartimentului de resort nr.2429/2025;

Având în vedere:

Ordonanța Guvernului nr.82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, republicată, cu modificările și completările ulterioare, respectiv Normele metodologice pentru aplicarea prevederilor Ordonanței Guvernului nr.82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, aprobate prin Hotărârea Guvernului nr.1470/2002, republicată, cu modificările și completările ulterioare;

Legii nr.273/2006 privind finanţele publice locale, cu modificările şi completările ulterioare,

Hotărârii Consiliului local al comunei Acățari nr.24 din 25 martie 2025, privind aprobarea bugetului de venituri și cheltuieli pentru anul 2025,

Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare;

În temeiul art.196,alin.(1),lit.”a”, coroborat cu prevederile art.243,alin.(1),lit. ”a” din OUG nr.57/2019, privind Codul Administrativ,

P r o p u n e :

Art.1. Se aprobă cuantumul pentru acordare a finanţării nerambursabile pentru unitățile de cult din bugetul local al comunei Acățari în valoare de 125.000 lei.

Art.2. Se aprobă Regulamentul privind criteriile de acordare a finanţării nerambursabile pentru unitățile de cult din bugetul local al comunei Acățari, conform anexei, care face parte integrantă din prezenta hotărâre.

Art. 3. Ducerea la îndeplinire a prezentei revine administratorului public al comunei și Serviciulul financiar contabil care vor derula proiectele selectate în vederea accesării finanțării nerambursabile.

Art.4. Prezenta hotărâre se publică pe site-ul Consiliului local Acățari, la secțiunea Monitorul Oficial Local și se comunică persoanelor fizice și juridice interesate

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [acatari@cjmures.ro](mailto:acatari@cjmures.ro), www.acatari.ro

Nr. 2436/10 aprilie 2025

**REFEREAT DE APROBARE**

pentru aprobarea cuantumului și Regulamentului privind criteriile de acordare a finanţării nerambursabile din bugetul local al comunei Acățari pentru unitățile de cult.

În conformitate cu prevederile art.4 ,alin.(2) din Hotărârea Guvernului României nr.1470/2002,privind aprobarea Normelor Metodologice pentru aplicarea prevederilor Ordonanţei Guvernului nr. [82/2001](file:///C:\\Users\\User1\\sintact%204.0\\cache\\Legislatie\\temp67890\\00050977.htm) ,privind stabilirea unor forme de sprijin financiar pentru unităţile de cult aparţinând cultelor religioase recunoscute din România – republicată este prevăzut:

Din bugetele locale ale comunelor, oraşelor, municipiilor, sectoarelor municipiului Bucureşti şi ale judeţelor se pot aloca sume pentru completarea fondurilor proprii ale unităţilor de cult destinate:

a)întreţinerii şi funcţionării unităţilor de cult fără venituri sau cu venituri mici;

b)construirii, în condiţiile aprobării documentaţiilor tehnico-economice potrivit reglementărilor în vigoare, precum şi reparării lăcaşurilor de cult;

c)conservării şi întreţinerii bunurilor de patrimoniu aparţinând cultelor religioase;

d)desfăşurării unor activităţi de asistenţă socială şi medicală ale unităţilor de cult;

e)amenajării şi întreţinerii muzeelor cultural-religioase;

f)construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult;

g)construirii şi reparării sediilor administrative ale eparhiilor sau ale centrelor de cult;

h)construirii şi reparării sediilor unităţilor de învăţământ teologic, proprietate a cultelor recunoscute.

Art.5. din actul susmneționat prevede:

Alocarea semelor se realizează prin hotărâre a consiliilor locale la solicitarea unității centrale de cult,formulate pe baza cererilor primate de la unitățile locale de cult.

Totodată în această Hotărâre de Guvern este prevăzut: Sumele alocate ca sprijin financiar vor fi transmise direct solicitantului, integral ori eşalonat, cu informarea unităţii centrale de cult.

Având în vedere că în Hotărârea Consiliului local al comunei Acățari nr.24 din 25 martie 2025,privind aprobarea bugetului de venituri și cheltuieli pentru anul 2025 s-a aprobat acordarea de finanțări nerambursabile din bugetul local,pentru anul 2025,pentru unitățile de cult aparținând cultelor religioase recunoscute din România, cu sediile pe raza teritorială a comunei Acățari se propune adoptarea proiectului de hotărâre.

Primar,

Osvath Csaba